

## PLANINSKO DRUŠTVO BREŽICE,

**odsek za varstvo gorske narave**

# vas vabi na naravovarstveni izlet, kjer bomo spoznali

**INVAZIVNE RASTLINE PRI NAS, ČATEŽ - PRILIPE.**

**Izlet bo vodil prof. Dušan Klenovšek, naravovarstveni sodelavec v Kozjanskem parku, varuh gorske narave, redni avtor prispevkov v Planinskem vestniku in poznavalec območja.**

**Odhod bo v nedeljo, 3. septembra 2017, ob 9. uri s parkirišča pri Restavraciji Štefanič.**

**Zahtevnost: lahka pot**

**Čas hoje: ogled bomo opravili v 3 urah**

**Potrebna oprema: lahka pohodna obleka, vetrovka, primerna obutev**

**Prehrana in pijača: iz nahrbtnika**

**Prevoz: s kombijiem in osebnimi avtomobili**

**Vrnitev v Brežice**: **okoli 12. ure**

**Prijave: do četrtka, 31. 8. 2017 pri Lauri Rueh v »Vrtnici«**

 **ali na 040 202 064**

**Prof. Dušan Klenovšek nam predstavil invazivne tujerodne vrste rastlin, ki jih najdemo na območju od Čateža do Prilip /npr. ambrozija, enoletna suholetnica, kanadska in orjaška rozga, vodna hijacinta, žlezava nedotika, topinambur, vodna solata in druge/.**

**OPOZORILO:**

**S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, fizične in tehnične pogoje za varno sodelovanje na izletu in ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika !**

**Želimo vam varno hojo in lep planinski dan!**

**PRIMER**

**AMBROZIJA - PELINOLISTNA AMBROZIJA**

(foto: Peter Skoberne)

Težave v Sloveniji:

* do pred nekaj desetletji širjenje in naturalizacija slabo dokumentirana
* danes ob vseh nižinskih cestah v strnjenih sestojih
* zadnja leta tudi pojav kot plevel med koruzo
* poznocvetoča enoletnica, cveti več mesecev
* visoka sposobnost obnove s stranskimi poganjki
* številna in dolgoživeča semena
* vetrocvetka
* pelod močno alergen
* izkušnje z odstranjevanjem in nadzorom v drugih državah precej slabe
* težko prepoznavna.
* **Kako se je lotimo?**
* Odredba o ukrepih za zatiranje škodljivih rastlin iz rodu Ambrosia (MKGP 2010) - “Odstranitev ... se izvede na stroške imetnika zemljišča”
* formalna podlaga, a kako doseči izvajanje?
- ročno puljenje, prekopavanje, ožiganje s plamenom
- košnja ali mulčenje na višino 2 cm tik pred cvetenjem (kombinirati s prekopavanjem ali ožiganjem in/ali herbicidi)
- večkratna košnja in vsejavanje trave
- površine z večletno vegetacijo kosimo ali ožigamo enkrat letno, preden se vegetacija strne
- v senci ali gostem posevku žvrklja oslabi
- kombinirati mehanske in kemične ukrepe.
* če jo odstranjujete ročno, se zaščitite z rokavicami in takimi oblačili, ki preprečijo stik rastline s kožo; če rastlina cveti, naj jo otroci ne odstranjujejo, odrasli jo odstranjujte popoldne in se dodatno zaščitite z očali in masko
* Plodovi so pogosto primešani hrani za ptice (npr. sončničnim plodovom), zato priporočamo vsakoleten skrben pregled zemljišč okrog krmilnic.